หม่อมหลวงพันธุ์เทวนพ เทวกุล
หม่อมหลวงพันธุ์เทวนพ เทวกุล หรือที่นิยมเรียกกันว่า หม่อมน้อย (แท้จริงแล้วต้องเรียกว่า คุณน้อย) เกิดเมื่อปี พ.ศ. 2496 เป็นผู้กำกับภาพยนตร์ ผู้กำกับละครโทรทัศน์ และละครเวทีที่มีผลงานโดดเด่นแปลกใหม่และมีเอกลักษณ์เฉพาะตัวคนหนึ่งของประเทศไทย ทั้งยังเป็นผู้เขียนบทและอาจารย์สอนวิชากำกับการแสดงและการแสดงในระดับสากล[1]
หม่อมหลวงพันธุ์เทวนพ เทวกุล เป็นบุตรของหม่อมราชวงศ์ชนาญวัต เทวกุล กับนางภักดี เทวกุล ณ อยุธยา (สกุลเดิม สมรรคะบุตร) โดยสืบเชื้อสายมาจากสมเด็จพระเจ้าบรมวงศ์เธอ กรมพระยาเทววงศ์วโรปการ และหม่อมใหญ่ เทวกุล ณ อยุธยา ทางหม่อมเจ้าสุธาสิโนทัย เทวกุล (พระอนุชาในหม่อมเจ้าอัปษรสมาน กิติยากร พระอัยกีใน สมเด็จพระนางเจ้าสิริกิติ์ พระบรมราชินีนาถ) ผู้เป็นท่านปู่
หม่อมหลวงพันธุ์เทวนพมีผลงานเรื่องแรกคือ เพลิงพิศวาส ของ สหมงคลฟิล์ม ที่ได้สร้างชื่อให้แก่ สินจัย เปล่งพานิช และในอีก 26 ปีต่อมา หม่อมหลวงพันธุ์เทวนพได้กลับมาร่วมงานกับสหมงคลฟิล์มอีกครั้งในการสร้างภาพยนตร์เรื่อง ชั่วฟ้าดินสลาย
ผลงานกำกับภาพยนตร์ของหม่อมหลวงพันธุ์เทวนพได้รับรางวัลหลายเรื่อง เช่น เพลิงพิศวาส (2527), ช่างมันฉันไม่แคร์ (2529), ฉันผู้ชายนะยะ (2530), นางนวล (2530), เผื่อใจไว้ให้กันสักหน่อย (2532), ความรักไม่มีชื่อ (2533), มหัศจรรย์แห่งรัก (2538) และ อันดากับฟ้าใส (2540)
ชีวิตส่วนตัว ยังเป็นโสด[2]
เพลิงพิศวาส (2527) ช่างมันฉันไม่แคร์ (2529) ฉันผู้ชายนะยะ (2530) นางนวล (2530) [3] เผื่อใจไว้ให้กันสักหน่อย (2532) ความรักไม่มีชื่อ (2533) มหัศจรรย์แห่งรัก (2538) อันดากับฟ้าใส (2540) ชั่วฟ้าดินสลาย (2553) อุโมงค์ผาเมือง (2554) [4] จัน ดารา ปฐมบท (2555) จัน ดารา ปัจฉิมบท (2556) แผลเก่า (2557) แม่เบี้ย (2558)
เทพธิดาบาร์ 21 (มินิซีรีส์ 2533) ช่างมันฉันไม่แคร์ (2536) แผ่นดินของเรา (2539) ซอยปรารถนา 2500 (2541) ปีกทอง (2542) ลูกทาส (2544) คนเริงเมือง (2545) ทะเลฤๅอิ่ม (2546) สี่แผ่นดิน (2546) ในฝัน (2549) ศรีอโยธยา (2560)
ALL MY SON (2517) [5] - แสดงที่หอประชุม A.U.A บัลเลต์พระราชนิพนธ์ “ความฝันอันสูงสุด” (2518) - แสดงที่โรงละครแห่งชาติ The Lower Depths (2517, 2518) [6] - แสดงที่โรงละครคณะอักษรศาสตร์ จุฬาฯ และโรงละครแห่งชาติ IMPROMPTU (2520) - แสดงที่สถาบันวัฒนธรรมเยอรมัน LES MALENTANDU (2524) [7] - แสดงที่หอประชุมคณะมนุษยศาสตร์ มหาวิทยาลัยเชียงใหม่ เทพธิดาบาร์ 21 (2529) - แสดงที่โรงละครมณเทียรทอง ONE FLEW OVER THE CUCKOO’S NEST (2530) - แสดงที่โรงละครมณเทียรทอง ผู้แพ้ผู้ชนะ (2532) - แสดงที่โรงละครมณเทียรทอง พรายน้ำ (2533) - แสดงที่โรงละครมณเทียรทอง ราโชมอน (2534) - แสดงที่โรงละครมณเทียรทอง ปรัชญาชีวิต (2531-2533) - แสดงที่ตึกร้าง บ.แปลนอคิวเท็ก, เชียงใหม่ สปอร์ตคลับ, ม.ขอนแก่น พระผู้เป็นดวงใจ ของโรงเรียนสวนจิตรลดา (2529) - แสดงที่หอประชุมศูนย์วัฒนธรรมแห่งชาติ แฮมเล็ต เดอะ มิวสิเคิล (2538) - แสดงที่หอประชุมศูนย์วัฒนธรรมแห่งชาติ
พ หมวดหมู่:ราชสกุลเทวกุล หมวดหมู่:ผู้กำกับภาพยนตร์ชาวไทย หมวดหมู่:ผู้กำกับละครโทรทัศน์ชาวไทย หมวดหมู่:ผู้กำกับละครเวทีชาวไทย หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย หมวดหมู่:บุคคลจากจุฬาลงกรณ์มหาวิทยาลัย